Public procurement notice: Contract Notice
Published: 2018-07-11
Buyer: Υπουργείο Οικονομικών - Γενική Διεύθυνση Οικονομικών Υπηρεσιών - Διεύθυνση Προμηθειών, Διαχείρισης Υλικού και Υποδομών
Country: GR
Contract type: Services
Procedure: Open procedure
CPV classification: 72000000
Estimated value: 4838709.68 EUR
Submission deadline: 2018-09-05
Award criteria: Lowest price

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Ανάπτυξη ενιαίας ελαστικής υποδομής εξυπηρέτησης εφαρμογών, της Γενικής Γραμματείας Πληροφοριακών Συστημάτων.
Το έργο: «Ανάπτυξη ενιαίας ελαστικής υποδομής εξυπηρέτησης εφαρμογών, της Γ.Γ.Π.Σ.», αφορά στη προσαρμογή της υποδομής και των εφαρμογών της Γενικής Γραμματείας Πληροφοριακών Συστημάτων (εφεξής Γ.Γ.Π.Σ.), στις επικαιροποιημένες επιχειρησιακές, λειτουργικές και διαχειριστικές ανάγκες, που προκύπτουν ως αποτέλεσμα της εξέλιξης των απαιτήσεων, για μείωση του κόστους λειτουργίας, αποδοτικότερη χρήση των υποδομών, ανταπόκριση στην αύξηση της ζήτησης και την επέκταση της λειτουργικότητας, ομογενοποίηση των εφαρμογών και προσφορά νέων ηλεκτρονικών υπηρεσιών, φορολογικού και γενικότερου οικονομικού ενδιαφέροντος, για την ανταπόκριση στις ανάγκες των χρηστών, πολιτών και επιχειρήσεων.
— την ορθολογική διαχείριση και αξιοποίηση των διαθέσιμων πόρων Τ.Π.Ε. της Γ.Γ.Π.Σ. και την επίτευξη σημαντικών οικονομιών κλίμακας, τόσο στα κόστη της προμήθειας λογισμικού υποδομής όσο και στα κόστη που αφορούν στη λειτουργία του,
— τη βελτίωση του επιπέδου διαθεσιμότητας και ασφάλειας των υποδομών Τ.Π.Ε. της Γ.Γ.Π.Σ., διαμέσου της διαρκούς ενημέρωσης/επικαιροποίησης του λογισμικού εφαρμογών και βάσεων δεδομένων, στο πλαίσιο της ενιαίας αδειοδότησής τους,
— τη δυνατότητα αυξημένης επεκτασιμότητας των υφιστάμενων συστημάτων και ελαστικότητας, στην αξιοποίηση των διαθέσιμων πόρων, σε μία ομογενοποιημένη πλέον υποδομή, με βάση τις εκάστοτε τρέχουσες ανάγκες και όχι τις αρχικές ανάγκες των έργων.
Οι οικονομικοί φορείς που συμμετέχουν στη διαδικασία σύναψης της παρούσας σύμβασης, απαιτείται να ασκούν δραστηριότητα συναφή με το αντικείμενο του έργου. Προκειμένου να εξεταστεί η καταλληλότητά του, για την άσκηση της επαγγελματικής δραστηριότητας, πρέπει ο οικονομικός φορέας που είναι εγκατεστημένος σε κράτος της Ε.Ε., να είναι εγγεγραμμένος σε ένα από τα επαγγελματικά ή εμπορικά μητρώα που τηρούνται στο κράτος μέλος εγκατάστασής του (περ. 1 του Ε.Ε.Ε.Π.), όπως περιγράφεται στο Παράρτημα XI του Προσαρτήματος Α΄ ή να ικανοποιούν οποιαδήποτε άλλη απαίτηση ορίζεται στο Παράρτημα αυτό. Οι οικονομικοί φορείς που είναι εγκατεστημένοι σε κράτος - μέλος του Ευρωπαϊκού Οικονομικού Χώρου (Ε.Ο.Χ.) ή σε τρίτες χώρες που έχουν προσχωρήσει στη Σ.Δ.Σ. ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση, σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά ή εμπορικά μητρώα. Οι εγκατεστημένοι στην Ελλάδα οικονομικοί φορείς, απαιτείται να είναι εγγεγραμμένοι στο οικείο Επιμελητήριο.
Ο μέσος ετήσιος κύκλος εργασιών του οικονομικού φορέα, για τις τρεις (3) τελευταίες οικονομικές χρήσεις, πρέπει να είναι ίσος ή μεγαλύτερος του 150 % του εκτιμώμενου προϋπολογισμού.
Σε περίπτωση που ο οικονομικός φορέας, δραστηριοποιείται για χρονικό διάστημα μικρότερο των 3, αναφερομένων ανωτέρω, οικονομικών ετών, τότε ο μέσος ετήσιος εργασιών αναφέρεται για όσα οικονομικά έτη δραστηριοποιείται.
Να διαθέτει προσωπικό επαρκές σε πλήθος και δεξιότητες, τόσο για τις υπηρεσίες εκπαίδευσης όσο και για τις υπηρεσίες υποστήριξης (περ. 6 του Ε.Ε.Ε.Π.).
Ο οικονομικός φορέας μπορεί να αναθέσει οποιοδήποτε τμήμα της σύμβασης σε τρίτους, υπό μορφή υπεργολαβίας. Το ακόλουθο τμήμα μπορεί να καλύπτει ποσοστό μέχρι 50 % του αντικειμένου της σύμβασης.
Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη σύμβαση του νόμου 4412/2016 και έχει ή είχε υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής, κατά παράβαση της νομοθεσίας της Ευρωπαϊκής Ένωσης ή της εσωτερικής νομοθεσίας, υποχρεούται πριν από την υποβολή των προβλεπομένων στον Τίτλο 3 του ανωτέρω νόμου ενδίκων βοηθημάτων, να ασκήσει προδικαστική προσφυγή ενώπιον της Αρχής Εξέτασης Προδικαστικών Προσφυγών (Α.Ε.Π.Π.), κατά της σχετικής πράξης ή παράλειψης της αναθέτουσας αρχής (άρθρο 360 του ν. 4412/2016).
Σε περίπτωση προσφυγής κατά πράξης της αναθέτουσας αρχής, η άσκηση της προδικαστικής προσφυγής γίνεται μέσα σε προθεσμία δέκα (10) ημερών από την κοινοποίηση της προσβαλλόμενης πράξης στον ενδιαφερόμενο οικονομικό φορέα, αν η πράξη κοινοποιήθηκε με ηλεκτρονικά μέσα ή τηλεομοιοτυπία, δεκαπέντε (15) ημέρες από την κοινοποίηση της προσβαλλόμενης πράξης σε αυτόν, αν χρησιμοποιήθηκαν άλλα μέσα επικοινωνίας, άλλως, δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά της διακήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών, από τη δημοσίευσή της στο Κ.Η.Μ.ΔΗ.Σ.. Σε περίπτωση παράλειψης, η προθεσμία άσκησης της προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης.
Η προδικαστική προσφυγή περιέχει όλες ανεξαίρετα, τις νομικές και πραγματικές αιτιάσεις, που δικαιολογούν το αίτημά της. Η προσφυγή υποβάλλεται υποχρεωτικά με τη χρήση του τυποποιημένου εντύπου, όπως αυτό παρατίθεται στο Παράρτημα Ι (άρθρο 362 παρ. 2 του ν. 4412/2016) του ΠΔ 39 (ΦΕΚ 64 Α/4.5.2017) Κανονισμός εξέτασης Προδικαστικών Προσφυγών ενώπιον της Αρχής Εξέτασης Προσφυγών.
Η προσφυγή κατατίθεται ηλεκτρονικά, μέσω της λειτουργικότητας «Επικοινωνία» του συστήματος, στον ηλεκτρονικό τόπο του διαγωνισμού, επιλέγοντας κατά περίπτωση την ένδειξη «Προδικαστική Προσφυγή» και επισυνάπτοντας το σχετικό έγγραφο, με μορφή ηλεκτρονικού αρχείου (pdf), το οποίο φέρει εγκεκριμένη προηγμένη ηλεκτρονική υπογραφή ή προηγμένη ηλεκτρονική υπογραφή, με χρήση εγκεκριμένων πιστοποιητικών και κοινοποιείται με μήνυμα ηλεκτρονικού ταχυδρομείου στην Α.Ε.Π.Π..

Eligibility requirements: Οι οικονομικοί φορείς που συμμετέχουν στη διαδικασία σύναψης της παρούσας σύμβασης, απαιτείται να ασκούν δραστηριότητα συναφή με το αντικείμενο του έργου. Προκειμένου να εξεταστεί η καταλληλότητά του, για την άσκηση της επαγγελματικής δραστηριότητας, πρέπει ο οικονομικός φορέας που είναι εγκατεστημένος σε κράτος της Ε.Ε., να είναι εγγεγραμμένος σε ένα από τα επαγγελματικά ή εμπορικά μητρώα που τηρούνται στο κράτος μέλος εγκατάστασής του (περ. 1 του Ε.Ε.Ε.Π.), όπως περιγράφεται στο Παράρτημα XI του Προσαρτήματος Α΄ ή να ικανοποιούν οποιαδήποτε άλλη απαίτηση ορίζεται στο Παράρτημα αυτό. Οι οικονομικοί φορείς που είναι εγκατεστημένοι σε κράτος - μέλος του Ευρωπαϊκού Οικονομικού Χώρου (Ε.Ο.Χ.) ή σε τρίτες χώρες που έχουν προσχωρήσει στη Σ.Δ.Σ. ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση, σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά ή εμπορικά μητρώα. Οι εγκατεστημένοι στην Ελλάδα οικονομικοί φορείς, απαιτείται να είναι εγγεγραμμένοι στο οικείο Επιμελητήριο.

Award value: 4838709.68